**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) mērķis ir precizēt epidemioloģiskās drošības prasības, uzlabojoties epidemioloģiskajai situācijai:  - precizēt prasības tirdzniecības izstādēm un kultūrvietām,  -atcelt masku lietošanu iekštelpās kontrolētos kolektīvos, vai ja iespējams ievērot distancēšanos,  - ņemot vērā gūtos jaunos pierādījumus, noteikt, ka sadarbspējīgu vakcinēšanās sertifikātu Covid-19 pārslimojušās personas iegūst, saņemot 1 vakcīnas devu 180 dienu laikā pēc pozitīva testa,  -atļaut medicīnas tūrismu, nosakot drošības prasības tikai ieceļojot no augsta riska valstīm;  - noteikt, ka arī vienotie valsts un pašvaldību klientu apkalpošanas centri un pašvaldību klientu apkalpošanas struktūrvienības var iekasēt samaksu par sadarbspējīga vakcinācijas, testēšanas vai pārslimošanas sertifikāta izsniegšanu papīra formā, ja viens un tas pats sertifikāts iepriekš jau ticis izsniegts divas reizes;  - precizēt vakcinācijas sertifikātā norādāmo informāciju;  - noteikt sadarbspējīga vakcinācijas sertifikāta elektroniskas saņemšanas kārtību personām, kuras nav reģistrētas Iedzīvotāju reģistrā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 30. panta trešo daļu, 31. panta piekto daļu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10., 11., 12., 13., 14. un 16. punktu un 6.1panta otro daļu un 6.3panta otro daļu, Farmācijas likuma 5. panta 3. un 12. punktu.  Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā to, ka tiek novērota joprojām stabila saslimstības samazināšanās (02.07.21. 14 dienu kumulatīvais gadījumu skaits sasniedz 50 uz 100 000), ir iespējams mazināt piesardzības un drošības pasākumus personām, kas vakcinētas pret Covid-19 vai pārslimojušas. Ir iespējams atcelt prasību minētajām personām lietot mutes un degunu aizsegus kontrolētos kolektīvos, jo ir pierādīts, ka šīm personām infekcijas izplatības riski ir zemi. Masku lietošanu minētajām personām var atcelt darbavietās, amatieru kolektīvos, izglītības iestādēs utml., kur ir iespējams kontrolēt vakcinācijas vai pārslimošanas sertifikātu esamību.  1. Noteikumi šobrīd neparedz nosacījumus komercizstāžu organizēšanai un ņemot vērā to, ka komercizstādes ir saistītas ar paaugstinātu risku, jo tās parasti notiek ierobežotu laiku un tās apmeklē liels skaits apmeklētāju. Ir nepieciešams noteikt, ka šādi pasākumi tiek rīkoti dzeltenajā režīmā, proti personām, kas nevar uzrādīt vakcinācijas vai testēšanas sertifikātu, veicot Covid-19 testu, kā arī nodrošinot ne mazāk kā 10m2 platību uz vienu apmeklētāju. Lai to ieviestu, nepieciešams precizēt terminu, kas ir komercizstāde un papildināt noteikumus ar jaunu punktu, kas nosaka prasības šāda veida pasākumiem.  2. Tā kā šobrīd novērojama stabila tendence Covid-19 saslimstības samazinājumam, ir savlaicīgi jāparedz drošības un piesardzības pasākumu mazināšana, sasniedzot zemu Covid-19 izplatības līmeni. Tādēļ ir sagatavoti grozījumi noteikumos, kas paredz konkrētus atvieglojumus epidemioloģiskās drošības pasākumiem, nemainot pārējās šajos noteikumos noteiktās epidemioloģiskās drošības prasības, ja 14 dienu kumulatīvais Covid-19 gadījumu skaits samazinās zem 20, vienlaicīgi paredzot, ka pieaugot saslimstībai un saslimstības rādītājam pārsniedzot 25 robežu, automātiski tiek atjaunoti nosacījumi, kas bija spēkā pie saslimstības rādītāja no 99 līdz 20. Minētie grozījumi paredz to, ka pamatā saimnieciskie pakalpojumi tiek sniegti un pakalpojumi tiek organizēti zaļā vai dzeltenajā drošības režīmā – bez ierobežojumiem personām, kas var uzrādīt vakcinācijas vai pārslimošanas sertifikātu (zaļais drošības režīms) vai arī jauktai sabiedrībai pakalpojumus var sniegt vai pasākumus var organizēt dzeltenajā drošības režīmā, proti paredzot to, ka personas, kas nevar uzrādīt vakcinācijas vai pārslimošanas sertifikātu, veic Covid-19 testu. Ļoti zema Covid-19 izplatības riska apstākļos tiek noteikti šādi epidemioloģiskās drošības pasākumu atvieglojumi:   * tiek paredzēta lielāka iespēja nekontrolēti pulcēties sarkanā drošības režīma ietvarā, tai skaitā privātos pasākumos – iekštelpās līdz 50 cilvēkiem un ārtelpās līdz – 100; * organizējot pasākumus dzeltenā drošības režīma ietvarā, tiek atcelta prasība nodrošināt fiksētas personalizētas sēdvietas, kā arī tiek palielināts cilvēku skaits, kas var pulcēties dzeltenā drošības režīma ietvarā; * tiek atcelta prasība jebkur iekštelpās nodrošināt konkrētu telpu platību uz vienu apmeklētāju, nosakot prasību, ka telpās tiek pieļauts tāds cilvēku skaits, ka tiek nodrošināta iespēja cilvēkiem ievērot 2 m distanci un pakalpojuma sniedzējs vai pasākuma organizators var kontrolēt cilvēku plūsmas, lai novērstu cilvēku drūzmēšanos; * tiek paredzēts, ka mutes un deguna aizsegi tiek lietoti telpās tikai tur, kur ir liela cilvēku drūzmēšanās un nav iespējams ievērot 2 m distanci, piemēram sabiedriskajā transportā un citur publiskās vietās ar blīvu cilvēku plūsmu; * tāpat arī tiek palielināts cilvēku skaits, kas var pulcēties organizētos kolektīvos – nometnēs, interešu izglītības, sporta nodarbību, izglītības grupās, uz 50 cilvēkiem ar nosacījumu, ka tiek veikta regulāri testēšana atbilstoši dzeltenā drošības režīma nosacījumiem. * Lai nodrošinātu to, ka vakcinēti individuālo pakalpojumu sniedzēji individuāli pakalpojumus ikvienam pakalpojuma saņēmējam var sniegt pie jebkuras Covid-19 izplatības riska pakāpes, nepieciešams veikt tehnisku precizējumus noteikumu projektā, mainot atsauci uz punktu 38.34 .   3. Ir gūti jauni pierādījumi, ka personām, kuras iepriekš bijušas inficētas ar SARS-CoV-2, viena deva Comirnaty un Moderna Covid-19 vakcīnas (mRNS vakcīnas) izsauc līdzīgas vai augstākas antivielas, B šūnu un T šūnu atbildes reakcijas salīdzinājumā ar personām, kuras iepriekš nav bijušas inficētas. Turklāt dažos pētījumos ir ziņots, ka viena vakcīnas deva iepriekš inficētām personām, šķiet, rada līdzīgas antivielas, B šūnu un T šūnu atbildes reakcijas kā tām personām, kuras nav bijušas inficētas un kuras saņēmušas divas vakcīnas devas. Ir gūti arī jauni pierādījumi par augstāku antivielu līmeni pēc vienas Vaxzevria vakcīnas devas personām, kuras iepriekš bijušas inficētas, salīdzinājumā ar antivielu līmeni pēc vienas devas iepriekš neinficētām personām, un viena deva iepriekš inficētām personām, šķiet, rada līdzīgas antivielu reakcijas kā neinficētām personām, kuras saņēmušas divas vakcīnas devas. Pamatojoties uz to, šī gada 14. jūnijā pieņemtie grozījumi Padomes ieteikumā (ES) 2020/1475 par koordinētu pieeju brīvas pārvietošanās ierobežošanai sakarā ar Covid-19 pandēmiju (Padomes ieteikums (ES) 2021/961, 2021. gada 14. jūnijs[[1]](#footnote-2)) (turpmāk – Ieteikums) paredz, ka, persona, kas iepriekš bijusi inficēta ar SARS-CoV-2 un kas saņēmusi vienu devu no divu devu Covid-19 vakcīnas, attiecībā uz kuru, ievērojot Regulu (EK) Nr. 726/2004, ir piešķirta tirdzniecības atļauja, ceļošanas kontekstā būtu jāuzskata par pilnībā vakcinētu arī tad, ja vakcinācijas sertifikātā ir norādīts, ka vakcinācijas kursā ir veikta vienas devas ievadīšana.[[2]](#footnote-3) Pamatojoties uz to, tiek veikti grozījumi MK noteikumu Nr.360. punkta 38.27 ievaddaļā un 38.39 1. apakšpunktā, nosakot, ka tiesības uz epidemioloģiskās drošības ierobežojumu atvieglojumiem, tai skaitā ieceļojot Latvijā arī personām, kuras pārslimojušas Covid-19 infekciju un saņēmušas vienu vakcīnas devu no divu devu Covid-19 vakcīnas ar Eiropas Zāļu aģentūras vai līdzvērtīgu regulatoru reģistrētu vai Pasaules Veselības organizācijas atzītu vakcīnu 180 dienu laikā kopš pozitīva RNS testa. Noteikumu projekts arī paredz to, ka pārslimošanas faktu apliecina, veicot Covid-19 testu, nosakot vīrusa RNS. Ierobežojuma atvieglojums saistīts ar vakcīnu efektivitātes jaunākajiem pētījumiem, un noteikts, lai motivētu pārslimojušos savlaicīgi vakcinēties.  Lai ieviestu vienotu pieeju visos MK noteikumu punktos, tiek veikta atsauce uz 38.27 punkta ievaddaļu, kas nosaka kritērijus personai, kas ir vakcinēta pret Covid-19 vai pārslimojusi Covid-19.  Veicot grozījumus Ieteikumā, tiek noteikta arī iespēja ceļošanai, veicot SARS-CoV-2 testus un paredzot testa standarta derīguma termiņus. Lai nodrošinātu to darbību sadarbspējīgā ES digitālā Covid sertifikāta ietvarā, noteikumos ir jāpārnes Ieteikumā ietvertais nosacījumus ātro antigēnu testa derīguma termiņas 48 stundas, kas līdz šim ieceļojot Latvijā bija 24 stundas. Savukārt molekulāram nukleīnskābju apstiprināšanas testam derīguma termiņš (72 stundas) netiek mainīts.  Vadoties no papildus pierādījumiem attiecībā uz vakcīnu efektivitāti, noteikumos arī tiek noteikta vienota pieeja izņēmumiem mājas karantīnas ievērošanā gan personām, kas var uzrādīt vakcinācijas sertifikātu, gan personām ar pārslimošanas sertifikātu. Ņemot vērā SARS CoV-2 Delta varianta īpatsvara pieaugumu, piesardzības nolūkā tiek paredzēts, ka vakcinētām vai pārslimojušām personām pēc kontakta ar inficētu pacientu nedēļas laikā ir jāveic Covid-19 tests.  Lai pārveidotu vakcinācijas sertifikātu sistēmu, kas dotu iespēju cilvēkam saņemt sadarbspējīgu, elektroniski verificējamu sertifikātu pēc vienas vakcīnas devas, ja ir iepriekš pierādīta inficēšanās ar SARS CoV-2, nepieciešamas nopietnas izmaiņas sertifikātu sistēmā. Tādēļ šai normai tiek paredzēt pārejas periods līdz 21.07.21, kad būs veiktas nepieciešamās izmaiņas vakcinācijas sertifikāta izveidošanas un parakstīšanas sistēmā.  4. 38.23 punkta grozījuma pamatojums:  MK noteikumu Nr.360 38.23 punkts nosaka, ka ārstniecības iestādei ir tiesības iekasēt samaksu par sadarbspējīga vakcinācijas, testēšanas vai pārslimošanas sertifikāta izsniegšanu papīra formā, ja viens un tas pats sertifikāts iepriekš jau ticis izsniegts divas reizes. Sadarbspējīgus sertifikātus papīra formā izsniedz arī vienotie valsts un pašvaldību klientu apkalpošanas centri un pašvaldību klientu apkalpošanas struktūrvienības. Lai nodrošinātu vienotu pieeju papīra formāta sertifikātu izsniegšanā visās to izsniegšanas vietās un novērstu iespējamos ļaunprātīgos gadījumus, kad klientu apkalpošanas centram tiek pieprasīts bez maksas izsniegt sertifikāta papīra formu vairāk kā divos eksemplāros, projekts veic grozījumus nosakot, ka arī vienotajam valsts un pašvaldības klientu apkalpošanas centram un pašvaldības klientu apkalpošanas struktūrvienībai ir tiesības iekasēt samaksu par sadarbspējīga vakcinācijas, testēšanas vai pārslimošanas sertifikāta izsniegšanu papīra formā, ja viens un tas pats sertifikāts iepriekš jau ticis izsniegts divas reizes. Šāda pieeja atbilst Eiropas Parlamenta un Padomes 2021. gada 14. jūnija regulā (ES) 2021/953 par sadarbspējīgu Covid-19 vakcinācijas, testa un pārslimošanas sertifikātu (ES digitālais Covid sertifikāts) izdošanas, verifikācijas un akceptēšanas satvaru nolūkā atvieglot brīvu pārvietošanos Covid-19 pandēmijas laikā noteiktajam (turpmāk – Regula). Regulas 18.apsvērumā teikts, lai novērstu ļaunprātīgu izmantošanu vai krāpšanu, atkārtotas nozaudēšanas gadījumā vajadzētu būt iespējai iekasēt piemērotu maksu par jauna sertifikāta izdošanu. Regulas 3.panta 4.punkts nosaka, ka atkārtotas nozaudēšanas gadījumos par jauna sertifikāta izdošanu var iekasēt piemērotu maksu.  5. Pamatojums par 38.13 8 apakšpunkta svītrošanu:  MK noteikumu Nr.360 38.13 8 apakšpunkts nosaka, ka sadarbspējīgs testēšanas sertifikāts satur informāciju par testa rezultāta datumu un laiku. Saskaņā ar Regulu šāda informācija testēšanas sertifikātā nav jāiekļauj, tāpēc minētais punkts no MK noteikumiem Nr.360 tiek svītrots.  6. Ņemot vērā Valsts operatīvās medicīnas komisijas 2021.gada 30.jūnija sēdē pieņemto lēmumu atcelt 2020.gada 3.decembrī izsludināto ārkārtējo stāvokli medicīnā, ir tikuši pārskatīti noteiktie ierobežojumi attiecībā uz veselības tūrismu.  Noteikumu projekts paredz izslēgt 34.4 punktu, kas nosaka, ka Veselības tūrisms ir atļauts īpašos gadījumos, kas saistīti ar humāniem apsvērumiem vai neatliekamu vajadzību, ja saņemta Veselības ministrijas atļauja un 60.3 punktu, kas noteic, ka Veselības inspekcija informāciju par šo noteikumu [60.1](https://likumi.lv/ta/id/315304#p60.1) un [60.2 punktā](https://likumi.lv/ta/id/315304#p60.2) minētajām personām nosūta Valsts policijai un Valsts robežsardzei.  Ņemot vērā Noteikumu V2. nodaļā ietvertos nosacījumus ieceļošanai Latvijas Republikā, Noteikumu projektā paredzēts, ka ārzemniekiem, kuri plāno ierasties Latvijā ārstēšanās (diagnostikas un terapijas) pakalpojumu saņemšanai no ES, EES, Šveices, AK un zema riska trešajām valstīm, atļauja veselības aprūpes pakalpojumu saņemšanai veselības tūrisma ietvaros nav jāpieprasa. Uz šiem ārzemniekiem, attiecināmi Noteikumu V2. nodaļā noteiktie nosacījumi ieceļošanai Latvijas Republikā. Ārstniecības iestādēm nav jāinformē Veselības inspekcija par plānotu veselības aprūpes pakalpojumu sniegšanu šiem ārzemniekiem.  Noteikumu projekts paredz grozīt 60.1 punktu, attiecinot to uz ārzemniekiem, kuri ierodas Latvijā ārstēšanās (diagnostikas un terapijas) pakalpojumu saņemšanai no augsta riska trešajām valstīm vai no valstīm, kurās ir īpaši augsts risks  sabiedrības veselībai. Par ārzemniekiem, kuriem paredzēts ierasties Latvijā no augsta riska trešajām valstīm vai no valstīm, kurās ir īpaši augsts risks  sabiedrības veselībai medicīnas tūrisma pakalpojuma saņemšanai, 60.1 punktā norādītajā kārtībā ārstniecības iestāde, kas sniedz medicīnas tūrisma pakalpojumu, iesniedz Inspekcijai informāciju veselības tūrisma atļaujas saņemšanai. Atļauja par veselības tūrismu ir izsniedzama tikai īpašos gadījumos, kas saistīti ar humāniem apsvērumiem vai neatliekamu vajadzību. Tādējādi noteikumu projekts paredz grozīt arī 38.48 10.punktu, nosakot, ka ārzemniekiem, kuru ierašanos Latvijā ārstēšanas (diagnostikas un terapijas) pakalpojuma saņemšanai veselības tūrisma ietvaros ir saskaņojusi Veselības inspekcija, ja (diagnostikas un terapijas) pakalpojuma saņemšana  atbilst  humāniem apsvērumiem vai neatliekamai vajadzībai.  Vienlaikus noteikumu projekts paredz, ka 38.4810.apakšpunktā norādītajai personai, pēc Veselības inspekcijas atļaujas saņemšanas, ierodoties Latvijas Republikā, jāievēro Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai” noteiktie nosacījumi ieceļošanai. Nosacījums ievērot ieceļošanas noteikumus ar noteikumu 60.2 punktu noteikts arī noteikumu 38.48 11.punktā noteiktajai personai, kura pavada 38.4810.punktā minēto personu, kas ierodas veselības tūrisma pakalpojuma saņemšanai.  Ņemot vērā, ka noteikumos lietots gan termins „veselības tūrisms”, gan termins „medicīnas tūrisms”, caurskatīti visi noteikumu punkti un labojot kļūdaini lietoto terminu „medicīnas tūrisms” un tā vietā lietojot terminu „veselības tūrisms”, kas ir atbilstoši Tūrisma likuma 1.panta pirmās daļas 27.punktam: veselības tūrisms – tūrisma veids, kura mērķis ir organisma vispārējā stāvokļa un labsajūtas uzlabošana, profilakse, diagnostika, ārstēšana un rehabilitācija, izmantojot arī dabas dziednieciskos resursus.  7. Saskaņā ar MK noteikumu Nr.360 38.191.apakšpunktu, Iedzīvotāju reģistrā nereģistrēta persona vai šīs personas likumiskais pārstāvis elektroniski tīmekļvietnē www.Covid19sertifikats.lv, izmantojot ārstniecības iestādes izsniegtu saiti un PIN kodu, var pieprasīt un lejupielādēt tikai sadarbspējīgu testēšanas vai pārslimošanas sertifikātu. Lai nodrošinātu, ka Iedzīvotāju reģistrā nereģistrētās personas elektroniski tīmekļvietnē www.Covid19sertifikats.lv var pieprasīt un saņemt arī vakcinācijas sertifikātu, veikti tehniski uzlabojumi Nacionālā veselības dienesta informācijas sistēmās un šāda iespēja ir nodrošināta. Līdz ar to tiek veikti grozījumi MK noteikumu Nr.360 38.19 1.apakšpunktā, nosakot, ka sadarbspējīgu vakcinācijas, testēšanas vai pārslimošanas sertifikātu Iedzīvotāju reģistrā nereģistrēta persona vai šīs personas likumiskais pārstāvis elektroniski var pieprasīt un lejupielādēt tīmekļvietnē www.Covid19sertifikats.lv, izmantojot ārstniecības iestādes izsniegtu saiti un PIN kodu vai pagaidu piekļuves identifikatoru un paroli. Tādējādi arī Iedzīvotāju reģistrā nereģistrētas personas visu sadarbspējīgo sertifikātus veidus var pieprasīt un saņemt elektroniski. Vienlaikus saskaņā ar MK noteikumu Nr.360 38.19 2.apakšpunktu sertifikātus var saņemt arī papīra veidā.  8. MK noteikumu Nr.360 38.1211. apakšpunkts nosaka, ka sadarbspējīgā vakcinācijas sertifikātā norāda, ka vakcinācija veikta Latvijā. Saskaņā ar MK noteikumu Nr.360 38.22 punktu Nacionālais veselības dienesta pēc personas pieprasījuma lemj par ārzemēs veiktas vakcinācijas faktu pret Covid-19 infekciju reģistrēšanu e-veselībā. Reģistrējot ārzemēs veiktas vakcinācijas faktu e-veselībā, jānorāda valsts, kurā vakcinācija veikta. Arī Regulas pielikuma 1.punkta i) apakšpunktā noteikts, ka vakcinācijas sertifikātā norāda dalībvalsti vai trešo valsti, kurā saņemta vakcīna. Pamatojoties uz to, tiek veikti grozījumi MK noteikumu Nr.360 38.12 11. apakšpunktā. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Slimību profilakses un kontroles centrs, Operatīvās vadības grupa, Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi Latvijas iedzīvotāji un ieceļotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izma monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija |  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Veselības ministrijas un SPKC tīmekļvietnēs, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| Veselības ministrs | D. Pavļuts |

Vīza: valsts sekretāre I.Dreika

1. Pieejams https://eur-lex.europa.eu/legal-content/EN/TXT/?uri=uriserv%3AOJ.LI.2021.213.01.0001.01.ENG&toc=OJ%3AL%3A2021%3A213I%3ATOC [↑](#footnote-ref-2)
2. Grozījumi Padomes ieteikumā (ES) 2020/1475 par koordinētu pieeju brīvas pārvietošanās ierobežošanai sakarā ar Covid-19 pandēmiju (Padomes ieteikums (ES) 2021/961, 2021. gada 14. jūnijs). Pieejams: https://eur-lex.europa.eu/legal-content/EN/TXT/?uri=uriserv%3AOJ.LI.2021.213.01.0001.01.ENG&toc=OJ%3AL%3A2021%3A213I%3ATOC [↑](#footnote-ref-3)